เจ้าหญิงคิโกะ พระชายาในเจ้าชายฟูมิฮิโตะ

มกุฎราชกุมารีอากิชิโนะสำนักพระราชวังออกพระนามของพระองค์ในภาษาญี่ปุ่นว่า "秋篠宮皇嗣妃殿下" (Akishino-no-Miya Koshihi Denka) และในภาษาอังกฤษว่า "Crown Princess Akishino" ซึ่งไม่ได้มีการออกพระนามจริงว่า "คิโกะ" ส่วนพระอิสริยยศของพระองค์คือ "皇嗣妃" (Koshihi) โดยทางสำนักพระราชวังใช้คำในภาษาอังกฤษว่า "Crown Princess" ซึ่งพจนานุกรมฉบับราชบัณฑิตยสถานบัญญัติคำว่า "Crown Princess" เป็น "มกุฎราชกุมารี" โดยมกุฎราชกุมารีมีสองความหมาย คือ รัชทายาทหญิง และ พระวรชายาในมกุฎราชกุมาร (ญี่ปุ่น: 秋篠宮皇嗣妃殿下อ้างอิงพระนามเต็มภาษาญี่ปุ่น จากเว็บไซต์สำนักพระราชวังเวอร์ชันภาษาญี่ปุ่น https://www.kunaicho.go.jp/about/history/history03.html; โรมาจิ: Akishino-no-Miya Kōshihi Denka; อังกฤษ: Her Imperial Highness Crown Princess Akishinoอ้างอิงการเขียนพระนามภาษาอังกฤษ จากเว็บไซต์สำนักพระราชวังเวอร์ชันภาษาอังกฤษ https://www.kunaicho.go.jp/e-about/history/history03.html) ทรงเป็นพระวรชายาในมกุฎราชกุมารอากิชิโนะ มกุฎราชกุมารแห่งญี่ปุ่น ซึ่งเป็นพระราชอนุชาในสมเด็จพระจักรพรรดินารูฮิโตะ จักรพรรดิพระองค์ปัจจุบัน

ทรงมีพระนามเดิมว่า คิโกะ คาวาชิมะ (川嶋紀子) หลังจากพระองค์อภิเษกสมรสในวันที่ 29 มิถุนายน พ.ศ. 2533 พระสวามีได้ก่อตั้งมิยาเกะ (ราชวงศ์สาขา) ขึ้น และได้รับพระราชทานพระนามมิยาโงจากสมเด็จพระจักรพรรดิอากิฮิโตะว่า "อากิชิโนะ" จึงมีการระบุพระนามของพระองค์ตามพระนามมิยาโงของพระสวามี

สัญลักษณ์ประจำพระองค์ ดอกไอริสเซโตซ่า (ヒオウギアヤメ) ที่ประทับหลัก ตำหนักอากิชิโนะ เขตพระราชฐานอากาซากะ เขตมินาโตะ กรุงโตเกียว

 พระประวัติ 
 คิโกะ คาวาชิมะ 
คิโกะ คาวาชิมะ เกิดเมื่อวันที่ 11 กันยายน พ.ศ. 2509 (ปีโชวะที่ 41) ที่โรงพยาบาลไซเซไกชิซูโอกะ (静岡済生会総合病院) จังหวัดชิซูโอกะ เป็นบุตรคนที่สองของนายทัตสึฮิโกะ คาวาชิมะ และนางคาซูโยะ คาวาชิมะ โดยเธอมีพี่ชาย 1 คน คือ ชู คาวาชิมะ

เนื่องจากบิดาของเธอต้องเดินทางไปศึกษาต่อในระดับบัณฑิตศึกษาที่มหาวิทยาลัยเพนซิลเวเนีย รัฐเพนซิลเวเนีย สหรัฐอเมริกา จึงทำให้เธอต้องย้ายตามครอบครัวไปอาศัยที่สหรัฐอเมริกาตั้งแต่ยังเด็ก ซึ่งในเดือนกันยายน พ.ศ. 2512 เธอได้เข้ารับการศึกษาที่โรงเรียนโรสมอนต์ ทรินิตี้ สังกัดวิทยาลัยโรสมอนต์ (Rosemont College) รัฐเพนซิลเวเนีย สหรัฐอเมริกา และในช่วงเวลาเดียวกัน เธอได้สำเร็จการศึกษาจากโปรแกรมการศึกษาทางไกลสำหรับเด็กปฐมวัย (自由学園幼児生活団通信グループ) ของโรงเรียนจียูกักกูเอน (人自由学園) โดยในปีถัดมาเธอได้เข้าศึกษาระดับชั้นปฐมวัยที่โรงเรียนอนุบาลเซนต์แมรี่ในรัฐเดียวกัน

เดือนกันยายน พ.ศ. 2514 เธอเข้าศึกษาระดับชั้นประถมศึกษาที่โรงเรียนประถมศึกษาเฮนรี่ ซี. ลี (Henry C. Lea Elementary School) อย่างไรก็ตามในปีถัดมา บิดาของเธอได้รับตำแหน่งผู้ช่วยศาสตราจารย์ที่มหาวิทยาลัยกากูชูอิน (学習院大学) จึงทำให้เธอและครอบครัวต้องย้ายกลับญี่ปุ่น ซึ่งในช่วงแรกเธอพักอาศัยอยู่ในบ้านของครอบครัวทางฝั่งมารดาและเข้าศึกษาที่โรงเรียนประถมศึกษานากาดะ เทศบาลเมืองชิซูโอกะ (静岡市立中田小学校) จังหวัดชิซูโอกะ จากนั้นจึงย้ายมากรุงโตเกียวและเข้าศึกษาที่โรงเรียนประถมศึกษาวาเซดะ เขตชินจูกุ (新宿区立早稲田小学校) ถัดมาย้ายไปศึกษาชั้นประถมศึกษาปีที่ 3 ที่โรงเรียนประถมศึกษาเมจิโระ เขตโทชิมะ (豊島区立目白小学校) เนื่องจากใกล้ที่ทำงานของบิดา และย้ายไปศึกษาชั้นประถมศึกษาปีที่ 4 ที่โรงเรียนประถมศึกษากากูชูอิน (学習院初等科) ตามคำแนะนำของมารดา

พ.ศ. 2519 บิดาของเธอได้รับเชิญให้เป็นหัวหน้านักวิจัยที่สถาบันวิเคราะห์ระบบประยุกต์นานาชาติ (International Institute for Applied Systems Analysis: IIASA) เมืองลาเซินเบิร์ก ประเทศออสเตรีย จึงทำให้เธอและครอบครัวต้องทำการย้ายที่อยู่อีกครั้งไปยังประเทศออสเตรีย โดยในเดือนสิงหาคม พ.ศ. 2520 เธอได้เข้าศึกษาต่อชั้นประถมศึกษาปีที่ 6 ที่โรงเรียน The American International School of Vienna (AIS) ซึ่งนอกจากที่เธอใช้ภาษาอังกฤษได้อย่างคล่องแคล่วแล้ว เธอยังสามารถใช้ภาษาเยอรมันในระดับที่ใช้สื่อสารในชีวิตประจำวันได้ 

เดือนกันยายน พ.ศ. 2522 เธอย้ายกลับไปศึกษาต่อที่ญี่ปุ่นในระดับชั้นมัธยมศึกษาตอนต้นและมัธยมศึกษาตอนปลาย ณ โรงเรียนมัธยมหญิงกากูชูอิน (学習院女子中・高等科) จนกระทั่งในปี พ.ศ. 2528 เธอเข้าศึกษาต่อระดับปริญญาตรีที่ภาควิชาจิตวิทยา คณะมนุษยศาสตร์ มหาวิทยาลัยกากูชูอิน (学習院大学)thumb|สัญลักษณ์ประจำพระองค์ ดอกไอริสเซโตซ่า
 การเสกสมรส 
คิโกะ คาวาชิมะได้พบกับเจ้าชายอายะ (ฟูมิฮิโตะ) ครั้งแรกที่ร้านหนังสือของมหาวิทยาลัย เนื่องจากเธอทำงานพาร์ทไทม์ที่ร้านแห่งนั้น ซึ่งเจ้าชายได้ชวนเธอเข้าชมรมวิจัยด้านธรรมชาติและวัฒนธรรมที่พระองค์ทรงเป็นผู้ก่อตั้ง จึงทำให้เธอและเจ้าชายมีโอกาสพบกันบ่อยครั้งและสนิทกันมากขึ้นผ่านกิจกรรมในชมรม หลังจากที่เธอและเจ้าชายเริ่มสนิทกันมากขึ้น เจ้าชายอายะก็ได้ชวนเธอไปยังพระตำหนักที่ประทับตั้งแต่ช่วงแรก ๆ ที่สนิทกัน ทั้งมีการชวนเล่นเทนนิสประเภทคู่กับมกุฎราชกุมารอากิฮิโตะและมกุฎราชกุมารีมิจิโกะ ซึ่งเป็นพระบิดาและพระมารดาของเจ้าชาย อีกทั้งชวนรับประทานของว่างด้วยกัน จึงทำให้เธอปรับตัวเข้ากับราชวงศ์อย่างราบรื่น จนในวันที่ 26 มิถุนายน พ.ศ. 2529 เจ้าชายอายะทรงขอเธอแต่งงาน ซึ่งขณะนั้นเจ้าชายทรงมีพระชนมายุ 20 ชันษา ส่วนเธอมีอายุ 19 ปี

เดือนมีนาคม พ.ศ. 2532 เธอจบการศึกษาระดับปริญญาตรี ภาควิชาจิตวิทยา คณะมนุษยศาสตร์ มหาวิทยาลัยกากูชูอิน (学習院大学)

วันที่ 12 กันยายน พ.ศ. 2532 สภาราชวงศ์ญี่ปุ่นอนุมัติการอภิเษกสมรส และในวันเดียวกันมีการจัดงานแถลงข่าวอย่างเป็นทางการ โดยเจ้าชายอายะกับนางสาวคิโกะ คาวาชิมะ ให้สัมภาษณ์ว่าได้ทำการหมั้นอย่างไม่เป็นทางการเรียบร้อยแล้ว แต่ยังไม่สามารถทำพิธีตามธรรมเนียมราชวงศ์ได้ เนื่องจากในช่วงนั้นอยู่ในช่วงไว้อาลัยของจักรพรรดิโชวะคลิปงานแถลงข่าว https://www.youtube.com/watch?v=kP6JiBIzGmk&t=776s หลังจากการแถลงข่าว เธอก็ตกอยู่ในความสนใจของคนทั้งประเทศ ทุกการปรากฏตัวของเธอได้รับความสนใจจากประชาชน ซึ่งมีการเรียกปรากฏการณ์นี้ว่า "Kiko-Mania" กล่าวคือ มีเด็กหญิงสาวพากันตัดผมและยิ้มแบบสุภาพเลียนแบบเธอ, มีนายหน้าแนะนำให้คนลงทุนในบริษัทไข่มุก เพราะเธอสวมสร้อยไข่มุกในการแถลงข่าว เป็นต้น อีกทั้งเธอถูกตั้งฉายาว่าเป็น "เจ้าหญิงอพาร์ทเมนต์" (3LDKのプリンセス3LDK หมายถึง 3 ห้องนอน, 1 ห้องนั่งเล่น (L), 1 ห้องรับประทานอาหาร (D) และ 1 ห้องครัว (K)) เนื่องจากเธอพักอาศัยที่อพาร์ทเมนต์ของคณาจารย์ มหาวิทยาลัยกากูชูอิน (学習院大学) ตามสิทธิ์ของบิดา และอีกฉายาว่า "ซินเดอเรลล่ายุคใหม่ที่เกิดในครอบครัวธรรมดา" ถึงเธอจะเป็นสามัญชนที่อภิเษกสมรสกับราชวงศ์เหมือนกรณีของสมเด็จพระจักรพรรดินีมิจิโกะ แต่ที่แตกต่างคือเธอมาจากครอบครัวฐานะปานกลาง 

วันที่ 12 มกราคม พ.ศ. 2533 มีการจัดพิธี "โนไซ" (納采の儀) หรือพิธีหมั้นอย่างเป็นทางการตามธรรมเนียมราชวงศ์ ซึ่งจัดขึ้นหลังการไว้อาลัยของจักรพรรดิโชวะ

วันที่ 29 มิถุนายน พ.ศ. 2533 มีการจัดพิธีอภิเษกสมรสระหว่างเจ้าชายอายะกับนางสาวคิโกะ คาวาชิมะ และในวันเดียวกัน เจ้าชายอายะทรงก่อตั้งมิยาเกะ (ราชวงศ์สาขา) ของพระองค์เองขึ้น และได้รับพระราชทานมิยาโงจากสมเด็จพระจักรพรรดิอากิฮิโตะว่า "อากิชิโนะ" โดยสื่อญี่ปุ่นจะมีการระบุพระนามของพระองค์ว่า "秋篠宮" (Akishino-no-Miya) ส่วนทางสำนักพระราชวังระบุพระนามในภาษาอังกฤษว่า "Prince Akishino" ซึ่งในไทยก็มีการระบุพระนามว่า "เจ้าชายอากิชิโนะ" เช่นกันhttps://digital_collect.lib.buu.ac.th/buuarchive/b00178983.pdf ส่วนนางสาวคิโกะ คาวาชิมะ ได้รับการสถาปนาอิสริยยศเป็น "文仁親王妃紀子" (Fumihito Shinnōhi Kiko) หรือ "เจ้าหญิงคิโกะ พระชายาในเจ้าชายฟูมิฮิโตะ" โดยสำนักพระราชวังญี่ปุ่นระบุพระนามในภาษาอังกฤษเป็น "Princess Akishino" (เจ้าหญิงอากิชิโนะ)

 เจ้าหญิงอากิชิโนะ 
หลังการอภิเษกสมรสได้ไม่นาน เจ้าหญิงอากิชิโนะก็ได้ตั้งพระครรภ์และประสูติเจ้าหญิงมาโกะ พระธิดาพระองค์แรกในวันที่ 23 ตุลาคม พ.ศ. 2534อ้างอิง https://archive.today/20140706084912/http://web.archive.org/web/20080618191414/http://www.yomiuri.co.jp/feature/impr/0609article/fe_im_91102901.htm#selection-855.0-879.45 ถัดมาในวันที่ 29 ธันวาคม พ.ศ. 2537 เจ้าหญิงอากิชิโนะก็ทรงประสูติเจ้าหญิงคาโกะ พระธิดาพระองค์ที่สอง

พ.ศ. 2538 ทรงสำเร็จการศึกษาระดับบัณฑิตศึกษา สาขาจิตวิทยา คณะมนุษยศาสตร์ มหาวิทยาลัยกากูชูอิน (学習院大学) ซึ่งเป็นส่วนแรกของการศึกษาระดับปริญญาเอกของพระองค์
วันที่ 7 กุมภาพันธ์ พ.ศ. 2549 เจ้าหญิงอากิชิโนะทรงเข้ารับการอัลตราซาวด์ ณ ตำหนักอากิชิโนะ ผลการตรวจคือพบการเต้นของหัวใจทารกและได้รับการยืนยันว่าทรงพระครรภ์เป็นเวลา 6 สัปดาห์แล้ว โดยมีกำหนดการประสูติในเดือนกันยายน ซึ่งสำนักพระราชวังได้ออกประกาศอย่างเป็นทางการในวันที่ 24 กุมภาพันธ์ พ.ศ. 2549 อย่างไรก็ตามในวันที่ 12 กรกฎาคม พ.ศ. 2549 ทรงเข้ารับการตรวจพระครรภ์ ทราบผลว่ามีภาวะรกเกาะต่ำบางส่วน มีความเสี่ยงที่เลือดจะออกมากและประสูติก่อนกำหนด จนกระทั่งในวันที่ 6 กันยายน พ.ศ. 2549 เจ้าหญิงอากิชิโนะทรงประสูติพระโอรส เจ้าชายฮิซาฮิโตะ โดยวิธีการผ่าคลอด ซึ่งเป็นราชวงศ์ฝ่ายหน้าพระองค์ล่าสุดของราชวงศ์ญี่ปุ่นในรอบเกือบ 41 ปี โดยพระพลานามัยของทั้งเจ้าหญิงและพระโอรสนั้นสมบูรณ์ปลอดภัยดี

พ.ศ. 2552 สมาคมส่งเสริมวิชาการแห่งประเทศญี่ปุ่น (独立行政法人日本学術振興会) ได้จัดตั้งระบบ "特別研究員-RPD制度" ขึ้นเพื่อช่วยเหลือนักวิจัยหญิงที่ต้องหยุดการทำวิจัยเนื่องจากการคลอดบุตรหรือเลี้ยงดูบุตรให้สามารถกลับเข้าสู่วงการวิจัยได้อีกครั้ง จึงทรงได้รับการแต่งตั้งเป็นนักวิจัยกิตติมศักดิ์และทรงได้กลับมาทำการวิจัยอีกครั้ง โดยมหาวิทยาลัยโอจาโนมิซุ (お茶の水女子大学) เป็นสถาบันที่รับรองการทำวิจัยของพระองค์ พระองค์ทรงทำวิจัยเกี่ยวกับความรู้และพฤติกรรมที่เกี่ยวข้องกับวัณโรคจากมุมมองด้านจิตวิทยาสุขภาพ ด้วยสาเหตุนี้จึงทำให้พระองค์ทรงให้เจ้าชายฮิซาฮิโตะ พระโอรส เข้าศึกษาระดับชั้นอนุบาล สังกัดมหาวิทยาลัยโอจาโนมิซุ (お茶の水女子大学) เนื่องจากเป็นโควตาของนักวิจัยหญิงที่ทำงานในสถาบัน

พ.ศ. 2556 ทรงสำเร็จการศึกษาระดับปริญญาเอก สาขาจิตวิทยา คณะมนุษยศาสตร์ มหาวิทยาลัยกากูชูอิน (学習院大学) ทรงเป็นพระบรมวงศานุวงศ์พระองค์ที่สามที่จบการศึกษาระดับปริญญาเอก

 มกุฎราชกุมารีอากิชิโนะ 
วันที่ 30 เมษายน พ.ศ. 2562 สมเด็จพระจักรพรรดิอากิฮิโตะ ทรงประกาศสละราชสมบัติ และมกุฎราชกุมารนารูฮิโตะเสด็จขึ้นครองราชย์เป็นสมเด็จพระจักรพรรดินารูฮิโตะ ในวันที่ 1 พฤษภาคม พ.ศ. 2562 จึงส่งผลให้เจ้าชายอากิชิโนะ พระสวามี ทรงมีสถานะเป็น "โคชิ" หรือรัชทายาทตามมาตรา 2 ของกฎมณเฑียรบาลญี่ปุ่น อย่างไรก็ตามพระสวามีไม่ได้ดำรงพระอิสริยยศโคไตชิ (皇太子) เนื่องจากกฎมณเฑียรบาลญี่ปุ่น มาตรา 8 ระบุว่า "โคชิ" (รัชทายาท) ที่เป็นพระราชโอรสในจักรพรรดิจะดำรงพระอิสริยยศโคไตชิ" ซึ่งพระสวามีทรงเป็นพระราชอนุชาในจักรพรรดิพระองค์ใหม่

วันที่ 13 มิถุนายน พ.ศ. 2562 กฎหมายพิเศษว่าด้วยการสละราชสมบัติของสมเด็จพระจักรพรรดิมีผลบังคับใช้ ซึ่งมาตรา 5 ระบุว่า "สำหรับพระบรมวงศานุวงศ์ที่ทรงมีสถานะเป็น "โคชิ" (รัชทายาท) ตามลำดับการสืบสันตติวงศ์ในมาตรา 2 ของกฎมณเฑียรบาลญี่ปุ่น ให้ปฏิบัติตามแบบอย่างของอิสริยยศโคไตชิ"  จากการประกาศใช้กฎหมายพิเศษนี้ จึงส่งผลให้เจ้าชายอากิชิโนะ พระสวามี ดำรงพระอิสริยยศเทียบเท่าโคไตชิทุกประการ จากการประกาศใช้กฎหมายพิเศษนี้ จึงทำให้ทางสำนักพระราชวังได้ระบุพระนามของพระสวามีในภาษาญี่ปุ่นว่า "秋篠宮皇嗣" (Akishino-no-Miya Kōshi) และในภาษาอังกฤษว่า "Crown Prince Akishino" (มกุฎราชกุมารอากิชิโนะ) ในส่วนของพระองค์ ทางสำนักพระราชวังระบุพระนามในภาษาญี่ปุ่นว่า "秋篠宮皇嗣妃" (Akishino-no-Miya Kōshihi) และในภาษาอังกฤษว่า "Crown Princess Akishino" (มกุฎราชกุมารีอากิชิโนะ)

วันที่ 8 พฤศจิกายน พ.ศ. 2563 มีการจัดพิธี "ริกโกชิ โนะ เร" (立皇嗣の礼) ซึ่งเป็นพิธีที่สมเด็จพระจักรพรรดินารูฮิโตะทรงสถาปนาอิสริยยศ "โคชิ" (皇嗣) หรือมกุฎราชกุมารแห่งราชวงศ์ญี่ปุ่นให้กับมกุฎราชกุมารอากิชิโนะ พระสวามี อย่างเป็นทางการ

วันที่ 20 - 21 พฤศจิกายน พ.ศ. 2563 มกุฎราชกุมารและมกุฎราชกุมารีอากิชิโนะ เสด็จไปเคารพศาลเจ้าอิเซะ เพื่อรายงานการดำรงพระอิสริยยศมกุฎราชกุมารแก่เทพเจ้าอามาเตราซุ

 พระกรณียกิจ 
 งานราชสำนัก 

 ทุกวันที่ 1 มกราคมของทุกปี ทรงตามเสด็จสมเด็จพระจักรพรรดิและสมเด็จพระจักรพรรดินีออกมหาสมาคมในพิธี "ชินเน็น-อิปปัน-ซังงะ" (新年一般参賀) เนื่องในวันขึ้นปีใหม่ 
 ทรงร่วมตามเสด็จสมเด็จพระจักรพรรดิและสมเด็จพระจักรพรรดินีออกมหาสมาคมในพิธี"เท็นโน-ทันโจบิ-อิปปัน-ซังงะ" (天皇誕生日一般参賀) เนื่องวันเฉลิมพระชนมพรรษาของสมเด็จพระจักรพรรดิ

 ในเดือนมกราคมของทุกปี ทรงเข้าร่วมพิธี "อูตาไก ฮาจิเมะ" (歌会始) ซึ่งเป็นธรรมเนียมประจำปีในพระราชสำนัก โดยจะมีการร่วมกันขับร้องบทกวีในท่วงทำนองโบราณตามแบบแผนดั้งเดิมของญี่ปุ่น
 ในเดือนมกราคมของทุกปี ทรงเข้าร่วมพิธี "โคโช ฮาจิเมะ" (講書始) เป็นพิธีที่จัดขึ้นทุกปีในเดือนมกราคม โดยสมเด็จพระจักรพรรดิและสมเด็จพระจักรพรรดินี พร้อมสมาชิกราชวงศ์ จะเสด็จออกรับฟังการบรรยายจากผู้ทรงคุณวุฒิในสาขาวิชามนุษยศาสตร์ สังคมศาสตร์ และวิทยาศาสตร์
 ทรงเข้าร่วมงานเลี้ยงน้ำชาฤดูใบไม้ผลิและฤดูใบไม้ร่วง ซึ่งจัดโดยสมเด็จพระจักรพรรดิ เพื่อเลี้ยงต้อนรับแขกผู้มีเกียรติจากหลากหลายวงการในประเทศญี่ปุ่น ที่เขตพระราชฐานอากาซากะ กรุงโตเกียว

 ทรงร่วมเสวยพระกระยาหารค่ำ ณ ตำหนักอากิชิโนะ เขตพระราชฐานอากาซากะ ร่วมกับพระสวามี พระธิดา และพระโอรส เมื่อมีสมาชิกราชวงศ์ต่างประเทศ หรือ ผู้นำจากต่างประเทศมาเยือน

 ทรงดำรงตำแหน่งในองค์กร  

 สมาชิกสำรองของสภาราชวงศ์ญี่ปุ่น (皇室会議)
 พ.ศ. 2535 รองประธานกิตติมศักดิ์สภากาชาดญี่ปุ่น (日本赤十字社)
 พ.ศ. 2537 ประธานสมาคมป้องกันวัณโรคแห่งประเทศญี่ปุ่น (結核予防会)
 พ.ศ. 2552 นักวิจัยกิตติมศักดิ์สมาคมส่งเสริมวิชาการแห่งประเทศญี่ปุ่น (日本学術振興会)
 พ.ศ. 2553 ประธานมูลนิธิแม่และเด็ก (社会福祉法人恩賜財団母子愛育会)
 พ.ศ. 2558 ประธานกิตติมศักดิ์สมาคมวัฒนธรรมและผู้สนับสนุนวัดไดโช (大聖寺)
 พ.ศ. 2560 นักวิจัยรับเชิญพิเศษ สถาบันวิจัยวิทยาศาสตร์การศึกษาพัฒนาการมนุษย์ มหาวิทยาลัยโอจาโนมิซุ (お茶の水女子大学)
 พ.ศ. 2561 สมาชิกกิตติมศักดิ์สหภาพนานาชาติต่อต้านวัณโรคและโรคปอด (International Union Against Tuberculosis and Lung Disease)

 พระนิพนธ์ 
ทรงแปลหนังสือภาพในซีรีส์ "IT'S A WILDLIFE BUDDY" ซึ่งเขียนโดย Vicky Egan และวาดโดย Daniela De Luca ซึ่งทรงงานนี้ในช่วงเลี้ยงดูพระโอรส เจ้าชายฮิซาฮิโตะ หลังประสูติ

 Ben The Beaver (2550) ISBN 4787585711
 Harry The Wolf (2550) ISBN 478758572X
 Lizzie The Elephant (2551) ISBN 4787585762
 Josh The Anteater (2551) ISBN 4787585797
 Celia The Tiger (2551) ISBN 4787585827

 เยือนต่างประเทศ 
ประเทศวันที่พระราชกรณียกิจเสด็จพร้อมด้วย5 - 24 พฤศจิกายน 2535ทรงเยือนประเทศไทยอย่างเป็นทางการเจ้าชายอากิชิโนะ16 - 22 กันยายน 2538ทรงตามเสด็จเจ้าชายอากิชิโนะเพื่อรับพระราชทานปริญญาดุษฎีบัณฑิตกิตติมศักดิ์จากมหาวิทยาลัยเกษตรศาสตร์และมหาวิทยาลัยบูรพาเจ้าชายอากิชิโนะ9 - 11 มีนาคม 2539ทรงร่วมงานพระบรมศพสมเด็จพระศรีนครินทราบรมราชชนนีเจ้าชายอากิชิโนะ27 มิถุนายน - 8 กรกฎาคม 2542เสด็จเยือนเพื่อส่งเสริมความสัมพันธ์ระหว่างประเทศเจ้าชายอากิชิโนะ2 - 5 สิงหาคม 2544ทรงตามเสด็จเจ้าชายอากิชิโนะเพื่อรับพระราชทานปริญญาดุษฎีบัณฑิตกิตติมศักดิ์จากมหาวิทยาลัยศรีนครินทรวิโรฒและจุฬาลงกรณ์มหาวิทยาลัยเจ้าชายอากิชิโนะ7 - 21 สิงหาคม 2546 ทรงร่วมถวายพระพรสมเด็จพระนางเจ้าสิริกิติ์ พระบรมราชินีนาถ เนื่องในวันคล้ายวันพระราชสมภพ 72 พรรษา
 ทรงเยี่ยมชมศูนย์ฝึกอบรมใกล้พระตำหนักจิตรลดารโหฐาน
 ทรงเข้ารับพระราชทานปริญญาดุษฎีบัณฑิตกิตติมศักดิ์จากมหาวิทยาลัยอุบลราชธานีเจ้าชายอากิชิโนะ
เจ้าหญิงมาโกะ

เจ้าหญิงคาโกะ26 - 27 ตุลาคม 2560ทรงร่วมงานพระบรมศพพระบาทสมเด็จพระเจ้าอยู่หัว ภูมิพลอดุลยเดชเจ้าชายอากิชิโนะ4 - 9 มิถุนายน 2561ทรงเยือนรัฐฮาวาย เพื่อเข้าร่วมงานครบรอบ 150 ปี
การอพยพของชาวญี่ปุ่นเจ้าชายอากิชิโนะ5 - 24 พฤศจิกายน 2535ทรงเข้าร่วมงานครบรอบ 40 ปี การสถาปนาความสัมพันธ์ทางการทูตเจ้าชายอากิชิโนะ18 - 25 มกราคม 2551ทรงร่วมพิธีเปิดงานครบรอบ 50 ปีความสัมพันธ์ทางการทูตเจ้าชายอากิชิโนะ9 - 16 ตุลาคม 2538เสด็จเยือนเพื่อส่งเสริมความสัมพันธ์ระหว่างประเทศเจ้าชายอากิชิโนะ26 กุมภาพันธ์ - 7 มีนาคม 2540เสด็จเยือนเพื่อส่งเสริมความสัมพันธ์ระหว่างประเทศเจ้าชายอากิชิโนะ16 - 25 สิงหาคม 2562เสด็จเยี่ยมสมเด็จพระราชาธิบดีชิกเม เคซาร์ นัมกเยล วังชุก
และสมเด็จพระราชินีเจจุน ปัทมา วังชุกเจ้าชายอากิชิโนะ
เจ้าชายฮิซาฮิโตะ26 กุมภาพันธ์ - 7 มีนาคม 2540เสด็จเยือนเพื่อส่งเสริมความสัมพันธ์ระหว่างประเทศเจ้าชายอากิชิโนะ9 - 22 พฤษภาคม 2540ทรงเข้าร่วมงานครบรอบ 100 ปีของการอพยพของชาวญี่ปุ่นเจ้าชายอากิชิโนะ30 กันยายน - 10 ตุลาคม 2557ทรงเยือนเพื่อส่งเสริมความสัมพันธ์ระหว่างประเทศ
ในงานครอบ 400 ปีที่คณะทูตญี่ปุ่นเยือนเม็กซิโกเจ้าชายอากิชิโนะ9 - 22 พฤษภาคม 2540เสด็จเยือนเพื่อส่งเสริมความสัมพันธ์ระหว่างประเทศเจ้าชายอากิชิโนะ16 - 20 กุมภาพันธ์ 2541ทรงร่วมพิธีเปิดงานเทศกาลความสัมพันธ์ญี่ปุ่น-ฟิลิปปินส์
และงานครบรอบ 100 ปีการประกาศเอกราชของฟิลิปปินส์เจ้าชายอากิชิโนะ3 - 14 สิงหาคม 2541ทรงทำวิจัยเกี่ยวกับนกเจ้าชายอากิชิโนะ25 กันยายน - 8 ตุลาคม 2541ทรงเข้าร่วมงานครบรอบ 100 ปีความสัมพันธ์ระหว่างญี่ปุ่น-อาร์เจนตินาเจ้าชายอากิชิโนะ25 มกราคม - 5 กุมภาพันธ์ 2557ทรงเข้าร่วมงานครบรอบ 100 ปีความสัมพันธ์ระหว่างญี่ปุ่น-อาร์เจนตินาเจ้าชายอากิชิโนะ27 มิถุนายน - 8 กรกฎาคม 2542เสด็จเยือนเพื่อส่งเสริมความสัมพันธ์ระหว่างประเทศเจ้าชายอากิชิโนะ27 มิถุนายน - 8 กรกฎาคม 2542เสด็จเยือนเพื่อส่งเสริมความสัมพันธ์ระหว่างประเทศเจ้าชายอากิชิโนะ26 - 29 กันยายน 2542ทรงเข้าร่วมพิธีเปิดงานความสัมพันธ์ระหว่างเยอรมนี-ญี่ปุ่นเจ้าชายอากิชิโนะ17 - 20 พฤษภาคม 2544ทรงเข้าร่วมงานอภิเษกสมรสของเจ้าชายคอนสตันตินแห่งเนเธอร์แลนด์เจ้าชายอากิชิโนะ14 - 17 ตุลาคม 2545ทรงเข้าร่วมงานพระศพเจ้าชายเคลาส์แห่งเนเธอร์แลนด์เจ้าชายอากิชิโนะ29 - 31 มีนาคม 2547ทรงเข้าร่วมงานพระบรมศพ
สมเด็จพระราชินีนาถยูเลียนาแห่งเนเธอร์แลนด์เจ้าชายอากิชิโนะ21 - 28 สิงหาคม 2552ทรงเข้าร่วมงานเฉลิมฉลองการครบรอบ 400 ปี
การค้าระหว่างญี่ปุ่นกับเนเธอร์แลนด์เจ้าชายอากิชิโนะ21 - 28 มิถุนายน 2544ทรงเยือนเพื่อส่งเสริมความสัมพันธ์ระหว่างประเทศเจ้าชายอากิชิโนะ19 - 28 มิถุนายน 2545ทรงเยือนเพื่อส่งเสริมความสัมพันธ์ระหว่างประเทศเจ้าชายอากิชิโนะ27 กันยายน - 7 ตุลาคม 2546ทรงเยือนเพื่อส่งเสริมความสัมพันธ์ระหว่างประเทศเจ้าชายอากิชิโนะ14 - 16 มกราคม 2548ทรงเข้าร่วมงานพระศพ
แกรนด์ดัชเชสโฌเซฟีน-ชาร์ล็อตแห่งลักเซมเบิร์กเจ้าชายอากิชิโนะ10 - 23 พฤษภาคม 2552ทรงเข้าร่วมงานส่งเสริมวัฒนธรรมญี่ปุ่น-ประเทศในลุ่มแม่น้ำดานูบเจ้าชายอากิชิโนะ10 - 23 พฤษภาคม 2552ทรงเข้าร่วมงานส่งเสริมวัฒนธรรมญี่ปุ่น-ประเทศในลุ่มแม่น้ำดานูบเจ้าชายอากิชิโนะ24 มกราคม - 1 กุมภาพันธ์ 2554ทรงเยือนเพื่อส่งเสริมความสัมพันธ์ระหว่างประเทศ
ในงานครอบ 50 ปีความสัมพันธ์ทางการทูตเจ้าชายอากิชิโนะ11 - 17 มิถุนายน 2555ทรงเยือนเพื่อส่งเสริมความสัมพันธ์ระหว่างประเทศ
ในงานครอบ 75 ปีความสัมพันธ์ทางการทูตเจ้าชายอากิชิโนะ19 - 30 มิถุนายน 2556ทรงเยือนเพื่อส่งเสริมความสัมพันธ์ระหว่างประเทศ
ในงานครอบ 20 ปีความสัมพันธ์ทางการทูตเจ้าชายอากิชิโนะ19 - 30 มิถุนายน 2556ทรงเยือนเพื่อส่งเสริมความสัมพันธ์ระหว่างประเทศ
ในงานครอบ 140 ปีความสัมพันธ์ทางการทูตเจ้าชายอากิชิโนะ27 มิถุนายน - 8 กรกฎาคม 2557ทรงเยือนเพื่อส่งเสริมความสัมพันธ์ระหว่างประเทศ
ในงานครอบ 50 ปีความสัมพันธ์ทางการทูตเจ้าชายอากิชิโนะ27 มิถุนายน - 8 กรกฎาคม 2557ทรงเยือนเพื่อส่งเสริมความสัมพันธ์ระหว่างประเทศเจ้าชายอากิชิโนะ30 กันยายน - 10 ตุลาคม 2557ทรงเยือนเพื่อส่งเสริมความสัมพันธ์ระหว่างประเทศเจ้าชายอากิชิโนะ27 ตุลาคม - 10 พฤศจิกายน 2558ทรงเยือนเพื่อส่งเสริมความสัมพันธ์ระหว่างประเทศ
ในงานครอบ 120 ปีความสัมพันธ์ทางการทูตเจ้าชายอากิชิโนะ10 - 17 พฤษภาคม 2559ทรงเยือนเพื่อส่งเสริมความสัมพันธ์ระหว่างประเทศ
ในงานครอบ 150 ปีความสัมพันธ์ทางการทูตเจ้าชายอากิชิโนะ25 กันยายน - 4 ตุลาคม 2560ทรงเยือนเพื่อส่งเสริมความสัมพันธ์ระหว่างประเทศ
ในงานครอบ 120 ปีความสัมพันธ์ทางการทูตเจ้าชายอากิชิโนะ27 มิถุนายน - 6 กรกฎาคม 2562ทรงเยือนส่งเสริมความสัมพันธ์ระหว่างประเทศ
ในงานครอบ 100 ปีความสัมพันธ์ทางการทูตเจ้าชายอากิชิโนะหลังดำรงพระอิสริยยศมกุฎราชกุมารี4 - 7 พฤษภาคม 2566ทรงร่วมพิธีบรมราชาภิเษกของพระเจ้าชาลส์ที่ 3มกุฎราชกุมารอากิชิโนะ 20 - 25 กันยายน 2566ทรงเยือนเพื่อส่งเสริมความสัมพันธ์ระหว่างประเทศ
ในงานครอบ 50 ปีความสัมพันธ์ทางการทูตมกุฎราชกุมารอากิชิโนะ 3 - 8 ธันวาคม 2567ทรงเยือนเพื่อส่งเสริมความสัมพันธ์ระหว่างประเทศ
ในงานครอบ 100 ปีความสัมพันธ์ทางการทูตมกุฎราชกุมารอากิชิโนะ 

 พระเกียรติยศ 

 ลำดับพระอิสริยยศ 

 11 กันยายน 2509 - 29 มิถุนายน 2533: คิโกะ คาวาชิมะ (川嶋紀子) 
 29 มิถุนายน 2533 - 30 เมษายน 2562: เจ้าหญิงคิโกะ พระชายาในเจ้าชายฟูมิฮิโตะ (文仁親王妃紀子殿下) หรือ เจ้าหญิงอากิชิโนะ (Princess Akishino)
 1 พฤษภาคม พ.ศ. 2562 - ปัจจุบัน: มกุฎราชกุมารีอากิชิโนะ (秋篠宮皇嗣妃殿下; Crown Princess Akishino)

 เครื่องราชอิสริยาภรณ์ 

 ญี่ปุ่น 

 91x91px|JPN Hokan-sho 1Class BAR‎‎ เครื่องราชอิสริยาภรณ์รัตนมงกุฎ ชั้นประถมาภรณ์ (มงกุฎดอกพอโลเนีย) (2533)

 ต่างประเทศ 

 80x80px|BEL Kroonorde Grootkruis BAR Order of the Crown (Belgium) ชั้นประถมาภรณ์ - ประเทศเบลเยียมจากรูปถ่าย https://3.bp.blogspot.com/-b3KHeMJBMYA/V_03d3MuDdI/AAAAAAABMuI/7w0m_OCm4hgRx12WScfhZuvVBCh8T0HOgCLcB/s600/Crown%2BPrince%2BNaruhito-Crown-Princess-Masako-Prince-Akishino-and-Princess-Akishino.jpg
 78x78px|ESP Isabella Catholic Order GC เครื่องราชอิสริยาภรณ์อิซเบลลาชาวคาทอลิก ชั้นประถมาภรณ์ - ประเทศสเปน (2551)https://www.boe.es/boe/dias/2008/11/10/pdfs/A44705-44705.pdfจากรูปถ่าย Photo
 80x80px|NED Kroonorde A1 BAR Order of the Crown (Netherland) ชั้นประถมาภรณ์ - ประเทศเนเธอร์แลนด์ (2557)
 80x80px|PER Order of the Sun of Peru - Grand Cross BAR เครื่องอิสริยาภรณ์พระอาทิตย์แห่งเปรู ชั้นประถมาภรณ์ - ประเทศเปรู (2557)https://www.pe.emb-japan.go.jp/jp/politicaperuana201401.html
 80x80px|SWE Order of the Polar Star (after 1975) - Commander Grand Cross BAR เครื่องราชอิสริยาภรณ์ดาวขั้วโลก ชั้นประถมาภรณ์ - ประเทศสวีเดน

 เกร็ด 

 Robert Douglas ผู้ที่ทำงานกับนายทัตสึฮิโกะ คาวาชิมะ ผู้เป็นบิดาได้ให้สัมภาษณ์เกี่ยวกับพระองค์ในวัยเด็กว่า "เป็นคนที่เป็นมิตร มีชีวิตชีวา และสดใสหลักแหลมมาก"
 ทรงเริ่มเรียนขี่มาตั้งแต่อายุ 5 ชันษา และเคยเข้าค่ายฝึกขี่ม้า ตอนที่พระองค์อาศัยอยู่ที่ออสเตรีย
 วันที่ 26 มิถุนายน พ.ศ. 2529 เจ้าชายทรงขอเจ้าหญิงแต่งงานระหว่างรอสัญญาณไฟเดินข้ามถนนที่สี่แยกหน้าสถานีเมจิโระ
 เจ้าชายทรงมอบแหวนหมั้นที่ทำเป็นรูปทรงปลาดุกให้กับพระองค์ เนื่องจากปลาดุกเป็นสิ่งที่เจ้าชายทรงวิจัยในช่วงนั้น 
 มีการสร้างอนิเมชันเรื่อง "平成のシンデレラ 紀子さま物語" (เจ้าหญิงคิโกะ ซินเดอเรลล่ายุคเฮเซ) ผลิตโดยสตูดิโอโคเมท ฉายทาง Fuji TV ในวันที่ 29 มิถุนายน พ.ศ. 2533 เพื่อเฉลิมฉลองการอภิเษกสมรสระหว่างเจ้าชายและเจ้าหญิงอากิชิโนะ โดยมีนักร้องฮิเดมิ อิชิกาวะ (石川 秀美) พากย์เสียงเจ้าหญิง และผู้ประกาศข่าวชินสุเกะ คาไซ (笠井 信輔) พากย์เสียงเจ้าชายอนิเมชัน https://www.nicovideo.jp/watch/sm244154
 ทรงเรียนการเล่นซิทเทอร์จากโทชิโกะ ไนโต (内藤 敏子) และทรงโปรดเล่นเพลงพื้นเมืองของออสเตรีย
 ทรงสามารถใช้ภาษามือได้ และสามารถกล่าวสุนทรพจน์โดยใช้ภาษามือ
 ทรงเริ่มเรียนเทนนิสตอนมัธยมศึกษาปีที่ 4 ทรงเล่นแนวตั้งรับลูก ไม่เน้นเกมบุกคล้ายกับสมเด็จพระจักรพรรดินีมิชิโกะ
 หนังสือเล่มโปรดของพระองค์คือ "こころの旅" (การเดินทางของจิตใจ)
 พระองค์ทรงทำข้าวกล่อง (เบ็นโต) ให้เจ้าชายฮิซาฮิโตะด้วยพระองค์เอง บางครั้งมีการนำใบหัวไชเท้าที่ปลูกอยู่ในสวนพระตำหนักมาผัดใส่ในข้าวกล่อง หรือบางครั้งก็นำมาดองทำเป็นเครื่องเคียง
 พระดำรัสของเจ้าหญิงมาโกะ พระธิดา กล่าวว่า "พระองค์ชอบไปพิพิธภัณฑ์ศิลปะกับพระชนนี"
 พระดำรัสของเจ้าหญิงคาโกะ พระธิดา กล่าวว่า "พระชนนีเป็นคนใจดี มองโลกในแง่ดี และ สดใสมากๆ ตอนเด็กๆ พระชนนีมักจะวาดรูปหน้ายิ้มลงในจดหมายให้พระองค์เสมอ"
 พระดำรัสของเจ้าชายฮิซาฮิโตะ พระโอรส กล่าวว่า "ในวันหยุดพระชนนีจะชอบทำงานฝีมือ เช่น งานปัก หรือ งานควิลต์, ทำแยมจากสวนผลไม้หลังพระตำหนัก"

 พงศาวลี 

 หมายเหตุ 

 อ้างอิง 

 แหล่งข้อมูลอย่างเป็นทางการ 

 เว็บไซต์สำนักพระราชวังอิมพีเรียล (Imperial Household Agency) ภาษาอังกฤษ https://www.kunaicho.go.jp/eindex.html
 เว็บไซต์สำนักพระราชวังอิมพีเรียล (Imperial Household Agency) ภาษาญี่ปุ่น https://www.kunaicho.go.jp/
 ประกาศสํานักนายกรัฐมนตรี เรื่อง หลักเกณฑ์การทับศัพท์ภาษาเยอรมัน สเปน ญี่ปุ่น และมลายู ลงวันที่ 13 มีนาคม พ.ศ. 2561

หมวดหมู่:เจ้าหญิงญี่ปุ่น
หมวดหมู่:โคชิฮิ (มกุฎราชกุมารี)
หมวดหมู่:บุคคลจากชิซูโอกะ